b'\n_START_ARTICLE_\nOlaf Hampel\n_START_PARAGRAPH_\nOlaf Hampel (s. 1. marraskuuta 1965 Bielefeld) on saksalainen entinen rattikelkkailija._NEWLINE_Ensimm\xc3\xa4isen arvokisamitalinsa, EM-hopean, Hampel saavutti vuonna 1991 Dirk Wiesen johtamassa nelj\xc3\xa4n miehen joukkueessa. Olympialaisista Hampel saavutti olympiakultaa nelj\xc3\xa4n miehen rattikelkkailussa 1994 Lillehammerissa Harald Czudajn joukkueessa ja 1998 Naganossa Christoph Langenin joukkueessa. Lis\xc3\xa4ksi h\xc3\xa4n saavutti MM-kultaa Langenin jarrumiehen\xc3\xa4 kahden miehen rattikelkkailussa vuonna 1995 ja nelj\xc3\xa4n miehen kelkkailussa vuonna 1996, jolloin h\xc3\xa4n voitti lis\xc3\xa4ksi EM-kultaa sek\xc3\xa4 kahden ett\xc3\xa4 nelj\xc3\xa4n miehen rattikelkkailussa. Saksan mestaruuden h\xc3\xa4n voitti vuosina 1989 ja 1995 kahden miehen rattikelkkailussa ja 1996 nelj\xc3\xa4n miehen rattikelkkailussa._NEWLINE_Seuratasolla Hampel edusti BSC Winterbergi\xc3\xa4. H\xc3\xa4n on 183 senttimetri\xc3\xa4 pitk\xc3\xa4 ja painaa 98 kilogrammaa.'